Aseggas-nni ideg tekker ad tesεedi lbak i d-tennulfa tayri-s. Ad tili ssaεa d tesεa u εecra mi dyekcem yiwen n yilemẓi d imesetḥi ɣer tzeqa ideg teqqar. Mi d – yekcem ,yessers aqrab-is , dɣa kkren akk yinelmaden. Yenna-yassen : “Qqimem!” Samiya teqqim d taneggarut, mlalent wallen-nsen. Yettban-d am ugrud yugaden neɣ yenneḥcamen. Deg tazwara, tuɣ-it ttuɣalen-as wawalen ɣer daxel ; syin yuɣal yennefsusi yiles-is. Tawenza-s telha : yeɣli-d akked yigerdan yelhan, wanag ad rwun tadsa fell-as. D acu kan, dsan-d mi sen-yenna d aselmad n tẓuri.